recursal/SuperWikiNEXT-32B huggingface dataset:
**מועדון הספורט אומאו** (בשוודית: **Umeå IK**, "**אומאו אִי-קוֹ**") הוא מועדון כדורגל נשים מהעיר אומאו שבצפון שוודיה. 

כיום, משחקת הקבוצה בליגת העל השוודית לנשים, ולזכותה שבע אליפויות. בעבר נחשבה לאחת מקבוצות הנשים הטובות באירופה, וזכתה פעמיים בליגת האלופות לנשים, בשנים 2003 ו-2004. 

הקבוצה משחקת באצטדיון גאמלייוואלן שבאומאו. מדיה הם בצבעים שחור ולבן.

היסטוריה
--------

מועדון הספורט נוסד ב-1917 וקבוצת הנשים שלו הוקמה ב-1984. בשנת 1996 עלתה הקבוצה לראשונה לליגת העל השוודית, אך שנה לאחר מכן כבר חזרה לליגת המשנה. ב-1998, עלתה לליגה העליונה בשנית ומאז היא משחקת בה. עם תחילת המאה ה-21, התבססה אומאו כאחת מהקבוצות הטובות ביותר בשוודיה ובאירופה. בשנת 2000 היא זכתה באליפות ראשונה בתולדותיה, ובשנתיים שלאחר מכן הוסיפה עוד שני דאבלים.

לשיאה הגיעה הקבוצה בשנים 2003 ו-2004, אז זכתה פעמיים ברציפות בגביע אופ"א (ליגת האלופות כיום). בנוסף לשתי הזכיות, הגיעה הקבוצה לעוד שלושה גמרים, אך הפסידה פעמיים לפרנקפורט (2002 ו-2008) ופעם אחת לארסנל (2007).

מאז האליפות האחרונה שלה ב-2008, לא מצליחה אומאו לשחזר את ההצלחה שחוותה בעשור הראשון של המאה ה-21.

תארים
-----

* **ליגת העל השוודית**: 7

2000, 2001, 2002, 2005, 2006, 2007, 2008
* **הגביע השוודי**: 4

2001, 2002, 2003 ,2007
* **ליגת האלופות לנשים**: 2

2003, 2004

שחקניות מפורסמות
----------------

* איסלנדאיסלנד קתרין יונסדוטיר
* ברזילברזיל מרטה
* פינלנדפינלנד לאורה אוסטרברג קלמארי
* פינלנדפינלנד אן מאקינן
* שוודיהשוודיה האנה יונגברי
* שוודיהשוודיה מאלין מוסטרם (הקבוצה החליטה להוציא משימוש את מספרה של מוסטרם - 6, כאות כבוד על הישגיה של השחקנית)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אומאו (כדורגל נשים)** |

* אתר האינטרנט הרשמי של אומאו

הערות שוליים
------------

1. ↑  קארין סקוג,‏ Malin Moström gör kort comeback, באתר Expressen‏, 26 ביוני 2007

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 129596454
* WorldCat: viaf-129596454

 |
**לימפומה מסוג תא T** היא משפחת גידולים (סרטניים) של קשרי לימפה או של מערכת הלימפה בכללותה, מסוג הלימפומות שאינן לימפומת הודג'קין (NHL - Non-Hodgkin's Lymphoma). הלימפומה מסוג תא T הובדלה מלימפומות אחרות שאינן הודג'קין מפאת מעורבותה בעור. בהתחלה, כשניסו לאבחן את מעורבותה של הלימפומה בעור, לרוב מצאו מיקוזיס פונגאיידס או תסמונת סזארי. הסתבר, לאחר מכן, שהתגובה של לימפומה תא T לטיפול-שונות. העור, הוא המקום השניוני להמצאות לימפומה, הראשון הוא הקיבה ואיברי עיכול אחרים.

אבחנה
-----

אין אבחנה קבועה, ישנם כמה סוגים של אבחנה למקרים שונים.

סיווג
-----

השכיחות של מיקוזיס פונגאיידס היא 44% מכלל הלימפומות השרידות של הירפאות מהמחלה לחלוטין לאחר 5 שנים הוא 88%
השכיחות של תסמונת סזארי היא 3% מכלל מקרי הלימפומות הללו והשרידות לאחר 5 שנים אינה טובה ועומדת על כ-24%
סוגים כרוניים אחרים מופיעים בכ-1-15% מהחולים בלימפומת T וכ-80-100% נרפאים
סוגים אקוטיים אחרים מופיעים בכ-1-5% מהחולים וסיכוייהם להחלים לאחר 5 שנים הם 15-30%.

לימפומות תא T כרוניות
---------------------

הנפוצה מבין קבוצה זו היא מיקוזיס פונגואידס (אנ'). מחלה עקשנית, מופיעה לרוב בעור, בשיעור צמיחה איטי מאוד. טיפולים לא משפיעים עליה במידה רבה. המחלה לפעמים מתפשטת עד כדי היעלמות הדרמיס בכללותו. הקרנות לעיתים לא רחוקות משמשות לטיפול אך הניסיון בהן לא גדול במיוחד.[דרוש מקור] לכשליש מחולים במחלה זו הייתה בעבר לימפומת הודג'קין.

לימפומות תא T אקוטיות
---------------------

הנפוצה מביניהן היא לימפומה עקב וירוס תא T האנושי, הנפוץ בדרום מערב יפן, דרום אמריקה, מרכז אפריקה ובקריביים. חולים בלימפומה/לוקמיה של תא T, מקבלים את המחלה 20 שנים לאחר החשיפה לווירוס. במצב החמור של המחלה היא תאופיין בכבד מוגדל (הפטומגליה) וזיהומים. במצב הכרוני של המחלה צורת העור תזכיר את צורתו במיקוזיס פונגואידס.

קישורים חיצוניים
----------------

ויקישיתוף מדיה וקבצים בנושא **לימפומת תא T** בוויקישיתוף
**התאחדות הכדורגל הקפריסאית** (ביוונית: **Κυπριακή Ομοσπονδία Ποδοσφαίρου (ΚΟΠ)**) היא הגוף המנהל את הכדורגל בקפריסין. ההתאחדות אחראית על קיום משחקי ליגת העל הקפריסאית, משחקי הגביע הקפריסאי, משחקי הסופר-קאפ הקפריסאי ומשחקי נבחרת קפריסין. בנוסף, אחראית ההתאחדות גם על משחקי הקטרגל במדינה הכוללים את משחקי הליגה, משחקי הגביע ומשחקי הסופר-קאפ.

הכדורגל הובא לקפריסין בתחילת שנות העשרים של המאה הקודמת על ידי הבריטים ששלטו באי. המשחק שהחל בבתי הספר באי צבר פופואריות וקבוצות שונות החלו להתגבש במקומות שונים. בספטמבר 1934 נוסדה ההתאחדות בה היו חברים באותה עת שמונה מועדונים, שהיוו את הבסיס לליגת העל הקפריסאית שהחלה לפעול במקביל. בשנת 1948 הצטרפה ההתאחדות לפיפ"א ובשנת 1962 הצטרפה לאופ"א.

משרדי ההתאחדות נמצאים בעיר ניקוסיה, במבנה שנחנך בשנת 2007.

קישורים חיצוניים
----------------

* 

* אתר האינטרנט הרשמי של התאחדות הכדורגל הקפריסאית (באנגלית וביוונית מודרנית)
* התאחדות הכדורגל הקפריסאית, ברשת החברתית פייסבוק

* התאחדות הכדורגל הקפריסאית, ברשת החברתית טוויטר

* התאחדות הכדורגל הקפריסאית, ברשת החברתית אינסטגרם

* התאחדות הכדורגל הקפריסאית, סרטונים בערוץ היוטיוב
פירוש נוסף ערך זה עוסק בגשר על נהר הירדן. אם התכוונתם למעבר גבול גבול בין ישראל לירדן הידוע בכינוי זה, ראו מעבר נהר הירדן.

**גשר שייח' חוסיין** (או **גשר מעוז**) הוא גשר הרוס על נהר הירדן, בעמק בית שאן ליד הקיבוץ מעוז חיים ומכאן שמו בעברית. מקור שמו בערבית הוא בקבר קדוש מוסלמי בשם זה שהיה בעבר מצפון לגשר. לאחר החתימה על הסכם השלום עם ירדן בשנת 1994, הוסב שמו ל"גשר נהר הירדן".

היסטוריה
--------

הגשר ב-1920
לכל אורך ההיסטוריה שימש האתר כמעברה בין מזרחה למערבה של ארץ ישראל:

* יהודה המכבי עבר בנקודה בשובו ממסעו להצלת הישובים היהודיים בעבר הירדן.
* בשנת 63 לפנה"ס עבר כאן פומפיוס עם צבאו בדרכו לבית שאן.
* בשנת 638 פרצו המוסלמים דרך הגשר הזה לראשונה אל תוך ארץ ישראל.
* בשנת 1183 חצה צלאח א-דין עם צבאו את הגשר לכיבוש ארץ ישראל מהצלבנים.

גשר שיח' חוסיין קרס לתוך הירדן, 1946, ארכיון ההגנה
הגשר ההרוס נבנה על ידי העות'מאנים בשלהי המאה ה־19 ופוצץ לראשונה על ידם בשנת 1918 בעת נסיגתם מפני הצבא האוסטרלי במלחמת העולם הראשונה. לאחר כיבוש הארץ בידי הבריטים הוצב דרומית לו גשר עץ זמני שפינה את מקומו לגשר ברזל קבוע שהוצב במקום בשנת 1925.

ב־17 ביוני 1946 פוצצו לוחמי הפלמ"ח מהגדוד הראשון בפיקוד ברוך אקסלרוד את הגשר במהלך מבצע ליל הגשרים. לאחר תקופה קצרה הוקם במקום גשר ביילי.

ב-14 בפברואר 1948 יצאו אנשי הפלמ"ח עמיקם אלון וצבי משה פרוצל למבצע לפיצוץ מכונית תופת על הגשר, במטרה להביא לקריסת הגשר ובכך למנוע חדירת כוחות אויב מהגבול המזרחי. השניים הצליחו לפרוץ את המחסומים ולפוצץ את המכונית על הגשר. אלון הצליח לקפוץ מהגשר לנהר הירדן ולהינצל. פרוצל, שהיה החבלן שהפעיל את המטען, נהרג מכדורי חיילי הלגיון הערבי.

בשנת 1967, מיד לאחר מלחמת ששת הימים נהרס הגשר סופית, הפעם גם מצידו הירדני בידי הצבא הירדני שחשש שצה"ל ימשיך להתקדם מזרחה מעבר לנהר הירדן. עם חתימת הסכם השלום עם ירדן ב־1994, הוצב במקום גשר ביילי חדש על ידי נציגי צה"ל וצבא ירדן וזמן קצר אחר כך נפתח מעבר נהר הירדן בין שתי המדינות.

החל משנת 1998, ניצב במקום גשר ביילי גשר כפול מבטון אשר נבנה בצידו הישראלי על ידי מע"צ ובצידו הירדני בידי הירדנים בסיועה של ממשלת יפן.

ראו גם
------

* ליל הגשרים

קישורים חיצוניים
----------------

* אתר למנויים בלבד עופר אדרת, הפלמ"חניק ששב בשלום ממשימת ההתאבדות, באתר הארץ, 28 ביולי 2016

הערות שוליים
------------

1. ↑  גשר שייח' חוסיין, באתר מפה
2. ↑  יהושע פראוור, תולדות ממלכת הצלבנים עמ' 508
3. ↑  אתר למנויים בלבד עופר אדרת, הפלמ"חניק ששב בשלום ממשימת ההתאבדות, באתר הארץ, 28 ביולי 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011875967205171

 |
**פיטר טומס** (באנגלית: **Peter Toms**‏; 1748 – 1 בינואר 1777) היה צייר אנגלי, שהתמחה בתיאור בגדים ליצירותיהם של אמנים אחרים. הוא היה חבר מייסד באקדמיה המלכותית.

ביוגרפיה
--------

ג'ושוע ריינולדס, ליידי אליזבת קפל, את הלבוש צייר פיטר טומס
טומס היה בנו של חרט, ויליאם הנרי טומס, מווסטמינסטר. הוא למד אצל תומאס הדסון, הוא הפך לצייר שהתמחה בציור תלבושות, ועבד אצל פרנסיס קוטס במשך מספר שנים. לאחר מותו של קוטס, הועסק בין היתר על ידי סר ג'ושוע ריינולדס, בנג'מין וסט וג'ון זופני.

לדברי אדוארד אדוארדס:

בין התמונות שהוא עשה עבור סר ריינולדס, יש כמה מעולות ביותר, נראה שדיוקנאות רבים באורכים מלאים הטובים ביותר של סר ריינולדס הם אלה, שבהם צייר טומס את הלבוש. על כך שולם לו סכום של שתים עשרה גינאות, מחיר דל מאוד ביחס לתרומה ליצירה, אך סר ריינולדס לא היה ליברלי ונדבן בהזדמנויות כאלה. טומס לא עזב ולא התלונן.
ג'יימס נורת'קוט, אף על פי שראה בטומס "צייר לבוש טוב מאוד", הרגיש כי סגנונו הכבד למדי היה מתוך הזדהות עם סגנונו של ריינולדס.

טומס היה חבר מייסד באקדמיה המלכותית לאמנויות בשנת 1768. הוא הציג שלוש עבודות באקדמיה: "תמונה אלגורית". בשנת 1769, "דיוקן, חצי אורך" בשנת 1779 ו"צמחי בר", יצירה שפורסמה בשנת 1771.

למרות הצלחתו כצייר לבוש, שתייתו הכבדה וחוסר זהירות במובנים אחרים, השאירו אותו אדם עני ומנעו את התקדמותו. הוא ניסה להתאבד, אך הפציעה לא הייתה קטלנית והוא שרד במשך מספר שנים, ומת בעוני בביתו בלונדון, ב-1 בינואר 1777.

הוא התחתן עם מרי, בתו של רוברט הוג. היא נפטרה כשלוש שנים לפניו, ונקברה במרילבון, הקהילה בה התגורר שנים רבות.

קישורים חיצוניים
----------------

ויקישיתוף מדיה וקבצים בנושא **פיטר טומס** בוויקישיתוף

הערות שוליים
------------

1. 1 2  Mark Noble, **A history of the College of Arms : and the lives of all the Kings, Heralds, and Pursuivants from the reign of Richard III, founder of the College, until the present time**, London : Printed for J. Debrett and T. Egerton, 1804
2. ↑  Peter Toms - National Portrait Gallery, www.npg.org.uk (באנגלית)
3. ↑  Horace Walpole Edward Edwards, **Anecdotes of Painters who Have Resided Or Been Born in England;: With Critical Remarks on Their ...**, Leigh and Sotheby ... 1808. (בenglish)
4. ↑  James Northcote, **The Life of Sir Joshua Reynolds : Comprising Original Anecdotes of Many Distinguished Persons, His Contemporaries; and a Brief Analysis of His Discourses**, Henry Colburn, 1819. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5449526
* RKD: 77807
* ULAN: 500009644
* VIAF: 95739934
* WorldCat: viaf-95739934

 |
**פיטר ון מוסנברוק** (בהולנדית: **Pieter van Musschenbroek**;‏ 14 במרץ 1692 – 19 בספטמבר 1761) היה מדען הולנדי, וכן פרופסור בדיסבורג, אוטרכט וליידן, שם מילא תפקידים בתחומי המתמטיקה, פילוסופיה, רפואה ואסטרונומיה. מיוחסת לו המצאת הקבל הראשון ב-1746: צנצנת ליידן. מוסנברוק היה גם אחד המדענים הראשונים שסיפקו תיאורים מפורטים של מכונות לבדיקת מתח, דחיסה וכיפוף.

ראשית חייו ולימודיו
-------------------

פיטר ון מוסנברוק נולד ב-14 במרץ 1692 בליידן, שהייתה אז בתחומי הרפובליקה ההולנדית. הוריו היו יוהנס ון מוסנברוק ומרגרטה ואן סטראטן, שהגיעו לליידן מפלנדריה ב-1600 בערך. יוהנס היה יצרן מכשירים, שייצר מכשירים מדעיים כמו משאבות אוויר, מיקרוסקופים וטלסקופים.

פיטר למד בבית ספר לטיני עד 1708, שם למד לדבר יוונית עתיקה, לטינית, צרפתית, אנגלית, גרמנית תקנית, איטלקית וספרדית. פיטר למד רפואה באוניברסיטת ליידן וקיבל תואר דוקטור לרפואה ב-1715, ולקח חלק בהרצאותיהם של ג'ון תיאופילוס דסגוליירס (אנ') ואייזק ניוטון. סיים לימודי פילוסופיה ב-1719.

קריירה אקדמית
-------------

### דיסבורג

ב-1719 הפך לפרופסור למתמטיקה ופילוסופיה באוניברסיטת דיסבורג (אנ'), וב-1721 הפך לפרופסור לרפואה באוניברסיטה.

### אוטרכט

ב-1723 עזב את אוניברסיטת דיסבורג, והפך לפרופסור באוניברסיטת אוטרכט. ב-1726 הפך לפרופסור לאסטרונומיה באוניברסיטה. בנובמבר 1734 נבחר לעמית החברה המלכותית.

### ליידן

ב-1739 חזר לליידן, שם החליף את יעקבוס ויטיצ'יוס (אנ') כפרופסור.

כבר במהלך לימודיו באוניברסיטת ליידן החל פיטר להתעניין באלקטרוסטטיקה. ון מוסנברוק ותלמידו אנדראס קונאוס גילו שניתן לאגור את האנרגיה, המנגנון היה צנצנת זכוכית מלאה במים שלתוכו הונח מוט פליז; ואת האנרגיה המאוחסנת ניתן היה לשחרר רק על ידי השלמת מעגל חיצוני בין המוט לבין מוליך אחר. ון מוסנברוק מסר את התגלית לרנה אנטואן פרשו דה ראומיר בינואר 1746, ז'אן-אנטואן נולט (אנ'), מתרגם מכתבו של מוסנברוק מלטינית, אשר כינה את ההמצאה "צנצנת ליידן".

זמן קצר לאחר מכן, התברר כי מדען גרמני בשם אוולד גאורג פון קלייסט (אנ') בנה באופן עצמאי מכשיר דומה בסוף 1745, זמן קצר לפני מוסנברוק.

ב-1754 הפך לפרופסור לשם כבוד באקדמיה הקיסרית למדע בסנקט פטרבורג, ונבחר כחבר זר באקדמיה המלכותית השוודית למדעים ב-1747.

ון מוסנברוק מת ב-19 בספטמבר 1761 בליידן.

קישורים חיצוניים
----------------

ויקישיתוף מדיה וקבצים בנושא **פיטר ון מוסנברוק** בוויקישיתוף
* פיטר ון מוסנברוק, באתר אנציקלופדיה בריטניקה (באנגלית)

* פיטר ון מוסנברוק, באתר פרויקט הגנאלוגיה במתמטיקה

הערות שוליים
------------

1. 1 2  "van Musschenbroek Foundation". *musschenbroek.nl*.
2. ↑  van der Aa on dbnl.
3. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265599705171
* BIBSYS: 90849338
* BnF: cb13475113j (data)
* BPN: 09237989
* CANTIC: a10832762
* CiNii: DA01836043
* GND: 118785516
* ISNI: 0000 0000 8076 3753
* LCCN: n85049175
* MGP: 112693
* NKC: mzk2009511311
* NLA: 35752388
* NLG: 245155
* NLP: A37222843
* NSK: 000109920
* NTA: 068740654
* RERO: 02-A000170188
* RKD: 420797
* SELIBR: 276051
* SNAC: w6pn9q9q
* SUDOC: 067056350
* Trove: 1071448
* VcBA: 495/122074
* VIAF: 12454678
* WorldCat: lccn-n85049175

 |
**פיטר טילברי** (באנגלית: **Peter Tilbury**; ‏ נולד ב-20 באוקטובר 1945 ברדרות', קורנוול, אנגליה) הוא שחקן, מחזאי ותסריטאי בריטי.

קריירה
------

שיחק בסדרות טלוויזיה הבריטיות The Shadow of the Tower ‏ (1972), Dixon of Dock Green ‏ (1974), It Takes a Worried Man ‏ (1981) שבה כתב את תסריט מרבית פרקיה,
Miss Marple ‏ (1987), Fortunes of War‏ (1987), Casualty‏ (1989), The Bill‏ (1990), Birds of a Feather ‏ (1990) ו-Chef! ‏ (1993).
כמו כן הופיע בסרט Breaking Glass ‏ (1980).

כתב את הקומדיה Under the Doctor שהוצגה בשנת 2001 ב- Comedy Theatre בלונדון בכיכובם של פיטר דוויסון ואנטון רודג'רס.

לטלוויזיה כתב את Sorry, I'm A Stranger Here Myself, חלק מ-Shelley, בכיכובו של הוול בנט, שמונה פרקים של הסדרה "Chef!" בשנים 1993–1994 עם לני הנרי, עשרה פרקים של הסדרה Birds of a Feather בשנים 1990–1996, ושני פרקים של Not Going Out בשנת 2007.

בשנת 1994 היה מועמד ל-BAFTA עבור הסדרה Chef!

בעברית
------

* יש לי חשק לדוקטור - (Under the Doctor) בתרגומו של אלי ביז'אווי, הוצג בסטודיו מיסודו של יורם לוינשטיין בתל אביב בינואר 2015, בבימויו של רוני מנדלסון.

קישורים חיצוניים
----------------

* פיטר טילברי, במסד הנתונים הקולנועיים IMDb (באנגלית)
* פיטר טילברי, באתר AllMovie (באנגלית)
* פיטר טילברי, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 2406 4410
* VIAF: 301905222
* WorldCat: lccn-nb2010004288

 |
**איאן ביוקנן מקפירסון** (אנגלית: **Ian Buchanan McPherson**;‏ 26 ביולי 1920 - מרץ 1983) היה כדורגלן סקוטי.

קריירה
------

מקפירסון נולד בגלאזגו, ושיחק בקבוצת הנוער של גלאזגו ריינג'רס עד תחילת מלחמת העולם השנייה והשעיית משחקי הכדורגל הרשמיים. מקפירסון עזב את ריינג'רס על מנת להצטרף לחיל האוויר המלכותי, וקיבל את אות ההצטיינות Distinguished Flying Cross. לאחר שסיים את שירותו הוא הצטרף לנוטס קאונטי ב-1945, והשתתף בליגות אזוריות שהיו קיימות בזמן המלחמה. באוגוסט 1946 הוא הצטרף למועדון הלונדוני ארסנל (שזה עתה קודם לליגה הראשונה), לאחר עונה אחת בלבד במדי נוטס.

הופעת הבכורה של מקפירסון הייתה בהפסד 1 - 6 לוולבס ב-31 באוגוסט 1946, שהיה הפסד הליגה הגדול ביותר מזה עשרים שנה והמשחק הראשון של ארסנל לאחר המלחמה. למרות יכולת טובה של ארסנל בשנות ה-30 המועדון נאבק על מקומו בליגה בעונה הראשונה שלאחר המלחמה, וסיים רק במקום ה-13; באותה עונה השתתף מקפירסון ב-40 משחקים כקיצוני ימני.

עם מינויו של טום ויטאקר לתפקיד המאמן המצב השתנה, והמועדון הצליח לזכות באליפות בעונת 1947/1948, כאשר מקפירסון משתתף ב-29 משחקי ליגה כקיצוני ימני או כקיצוני שמאלי במקום דניס קומפטון הפצוע. הוא התאפיין במשחקו השליו, חוזקו הגופנו ובעיטותיו החזקות, אך מנגד נטה לעיתים ליכולת לא אחידה במשחקים השונים. הוא היה שחקן הרכב קבוע במשך שלוש עונות נוספות, אך החמיץ את הזכייה בגביע ה-FA ב-1950 כיוון שפרדי קוקס ודניס קומפטון שיחקו בעמדות הקישור הקיצוניות.

לאחר שעבר את גיל 30 הוא נאלץ להתמודד על מקומו בהרכב עם שחקנים שונים כגון קוקס וארתור מילטון. הוא עזב את ארסנל בקיץ 1951 וחזר לנוטס קאונטי, לאחר שהשתתף ב-163 משחקים והבקיע 21 שערים עבור ארסנל. הוא מעולם לא זומן לסגל של נבחרת אנגליה למרות שהשתתף במשחקים רבים של המועדון (ארסנל) שזכה באליפות. הוא שיחק בנוטס במשך שתי עונות לפני שעבר לברנטפורד, בדפורד טאון החובבני וקיימברידג' יונייטד.

לקריאה נוספת
------------

* ג'ף האריס וטוני הוג, Arsenal Who's Who,‏ Independent UK Sports,‏ 1995 (מסת"ב 1-899429-03-4)
**נמל התעופה הבין-לאומי בחריין** (קוד יאט"א: BAH, קוד ICAO:‏ OBBI; בערבית: **مطار البحرين الدولي**) הוא נמל התעופה הבינלאומי של בחריין הממוקם באי מוחארק, כ-7 קילומטרים צפונית לבירה מנאמה. נמל התעופה משמש בסיס ראשי לחברת גאלף אייר, חברת התעופה הלאומית של בחריין.

היסטוריה
--------

אזור ההמתנה לטיסה
חנות הספרים בדיוטי פרי
דיילות גאלף אייר, החברה הלאומית של בחריין
### השנים המוקדמות

הטיסה המסחרית הראשונה הגיעה לבחריין הגיעה בשנת 1932 כעצירה בדרך מלונדון לניו דלהי המטוס שעצר שם נשא את השם "חניבעל" ונסעו בו 24 נוסעים. הנוסעים היו זקוקים לנקודת עצירה מכיוון שהטיסה ארכה כמה ימים (המטוס התקדם במהירות של כ-100 קמ"ש). בזכות עצירה זו, בחריין הפכה למדינה הראשונה במפרץ הפרסי שמטוס הגיע אליה.
במהלך מלחמת העולם השנייה שימש המקום את חיל האוויר האמריקאי כתחנת ביניים בין קראצ'י לקהיר.
משנת 1943 עד עצמאותה של בחריין בשנת 1971 שמר חיל האוויר המלכותי הבריטי על המקום כמתחם צבאי סגור, רוב המתקנים שהוחזקו על ידי הבריטים נקנו על ידי גאלף אייר בעוד חלק קטן מנמל התעופה ממשיך להיות מוחזק בידי האמריקאים והבריטים.

### השנים האחרונות

בשנים האחרונות, מאחר שהבחריינים קנו מטוסים חדשים, שדה התעופה צמח ונבנו טרמינלים חדשים, חודשו ונוספו קווים חדשים לשדה התעופה ובהדרגה הוא נהפך משדה התעופה הקטן של 1932 לשדה תעופה גדול ומודרני. נמל התעופה מינכן פרנץ יוזף שטראוס מימן טרמינל VIP חדש ממנו יצאו טיסות לגרמניה.

ב-2016 עברו בנמל כ-8.7 מיליון נוסעים עליה של כ-2% משנה לפני.

טיסות לישראל וממנה
------------------

גאלף אייר מפעילה שתי טיסות שבועיות מתל אביב לנמל התעופה.

קישורים חיצוניים
----------------

ויקישיתוף מדיה וקבצים בנושא **נמל התעופה הבין-לאומי בחריין** בוויקישיתוף
* 

* אתר האינטרנט הרשמי של נמל התעופה הבין-לאומי בחריין (באנגלית)

הערות שוליים
------------

1. ↑  היסטוריה של נמל התעופה
2. ↑  היסטוריה של חיל האוויר האמריקאי
3. ↑  שדה התעופה המלכותי בבחריין
4. ↑  היסטוריה של מוחארק
5. ↑  "עלייה בתנועת הנוסעים בשדה התעופה הבינלאומי של בחריין". *פורט2פורט*. נבדק ב-2017-03-15.
6. ↑  שמעון יעיש, ‏הטיסה המסחרית הראשונה מבחריין נחתה בישראל, באתר ישראל היום, 30 בספטמבר 2021
**רדוקציה** (מאנגלית: **Reduction**) היא פעולה של צמצום תפקידי הכלים בפרטיטורה תזמורתית לביצוע בפסנתר. התוצאה מאפשרת לקורפטיטור או לפסנתרן חזרות לעבוד עם סולנים, בין אם נגנים, זמרים או רקדני בלט לקראת הופעה.

פרטיטורה ווקאלית, או פרטיטורה לפסנתר וקול, היא פרטיטורה של אופרה, או של יצירה ווקאלית או מקהלתית עם תזמורת, כגון אורטוריה או קנטטה. בפרטיטורה כזאת תפקידי השירה כתובים במלואם אך הליווי מצומצם ומותאם לכלי מקלדת (בדרך כלל פסנתר). על פי רוב מצמצמים את המוזיקה לשתי חמשות, אבל קיימים גם עיבודים לחמשות רבות יותר, לפסנתר בארבע ידיים או לשני פסנתרים, לפי הצורך.

יש שני סוגים עיקריים של פרטיטורות קול-פסנתר. הסוג הראשון כולל אותן פרטיטורות שהמלחין יוצר בתהליך ההלחנה, בדרך כלל כמפה הרמונית של היצירה לתזמור בעתיד. בסוג השני כלולים עיבודים או עריכות, שנעשו לאחר השלמת היצירה, בדרך כלל בידי אדם אחר, לא המלחין.

פרטיטורות קול-פסנתר נוצרות לרוב מסיבות מעשיות בלבד, כגון חזרות עם זמרים או לימוד המבנה בקומפוזיציוני של היצירה. לפני שהקלטות נעשו זמינות לציבור הרחב, היו פרטיטורות קול-פסנתר נמכרות לביצוע ביתי או באולם קטן, שאינו מאפשר הכנסת תזמורת מלאה.

קישורים חיצוניים
----------------

ויקישיתוף מדיה וקבצים בנושא **רדוקציה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4164058-5

 |
מראה פנימי של קתדרלת ונק בעיר אספהאן
ציורי הכיפה והקירות בקתדרלת ונק
**קתדרלת ונק** (בפרסית: کلیسای وانک) היא כנסייה ארמנית-נוצרית בעיר אספהאן באיראן שנבנתה בתחילת המאה ה-17. היא אחת הכנסיות הארמניות הראשונות שהוקמו בעיר, והיא משלבת מוטיבים אדריכלים ארמנים ופרסים. משמעות המילה "ונק" בארמנית היא מנזר.

היסטוריה
--------

בניית הכנסייה החלה בשנת 1606 והושלמה עם שינויים גדולים בין השנים 1664-1655 בפיקוחו של הארכיבישוף דויד. היא נבנתה על ידי קהילה ארמנית שהתיישבה בעיר ביוזמתו של עבאס שאה הראשון לאחר המלחמה בעות'מאנים שהביאה לגירושם של אלפי ארמנים ממקומות יישוביהם.

תיאור המבנה
-----------

הכיפה המרכזית של הקתדרלה צבועה בצבעי כחול וזהב ומתארת את הסיפור המקראי של בריאת העולם וגירושו של אדם מגן העדן. הקתדרלה מורכבת מכיפה, כמו מסגד פרסי, אבל עם התוספת המשמעותית של האפסיס החצי מתומן המאפיין כנסיות. המראה החיצוני של הקתדרלה הבנויה ברובה מלבנים בצבע אחיד עומד בניגוד למראה הצבעוני והמקושט בפנים הקתדרלה. 

התקרה מעל הכניסה צבועה במוטיבים פרחוניים עדינים בסגנון מיניאטורי הפרסי. בקתדרלה שני חלקים של ציורי קיר על הקירות הפנימיים: החלק העליון מתאר אירועים מחייו של ישו, ואילו החלק התחתון מתאר עינויים שנגרמו לקדושים ארמנים על ידי העות'מאנים.

החצר מכילה מגדל פעמונים בודד. קברות ממוקמים לאורך הקיר החיצוני עם כתובות בארמנית. בפינה אחת של החצר שטח מוגבה ובו יד זיכרון לרצח העם הארמני בזמן מלחמת העולם הראשונה. מעבר לחצר ומול הקתדרלה ישנם ספרייה ומוזיאון.

תצלום פנורמי של קתדרלת ונק (לצפייה הזיזו עם העכבר את סרגל הגלילה בתחתית התמונה)

**תצלום פנורמי של קתדרלת ונק** (לצפייה הזיזו עם העכבר את סרגל הגלילה בתחתית התמונה)

ראו גם
------

* הכנסייה הארמנית

קישורים חיצוניים
----------------

ויקישיתוף מדיה וקבצים בנושא **קתדרלת ונק** בוויקישיתוף
קתדרלת מריה הקדושה ומגדל הפעמונים
**קתדרלת מריה הקדושה בפולה** או **קתדרלת פולה** היא קון-קתדרלה בפולה שבקרואטיה. הקתדרלה, יחד עם הבזיליקה האופרזיאנית בפורץ', היא אחת משני המושבים של הדוכסות הרומית-קתולית של פורץ' ופולה. הקתדרלה ממוקמת בצדו הדרומי של מפרץ פולה. האתר של הכנסייה שימש לפולחן דתי עוד מהתקופה הרומית והכנסיות הנוצריות הראשונות פה נבנו במאה ה-4 ובמאה ה-5.

היסטוריה
--------

סביר להניח שבעבר היה במיקום של הכנסייה מקדש לאל יופיטר. חפירות ארכאולוגיות מצאו כי בתקופה אחרת היו פה גם מרחצאות רומיים, ובמהלך רדיפותיו של הקיסר דיוקלטיאנוס נוצרים מקומיים השתמשו במקום למפגשים סודיים.

פסיפס של מריה הבתולה בקתדרלת פולה
במאות ה-4 וה-5 נבנתה במקום מערכת של מבנים. תחילה נבנתה במקום כנסייה קטנה שרוחבה מתאים לרוחב אולם הקתדרלה של ימינו, ולידה נבנתה כנסייה המוקדשת לתומאס הקדוש, ובתחילת המאה ה-5 שתי הכנסיות אוחדו לכנסיית אולם אחת. באמצע המאה ה-5, הכנסייה השתדרגה שוב לבזיליקה עם שלושה אולמות, עם אפסיס בחזית וצד אחורי שטוח לגמרי, אלמנטים שהיו פופולריים בצפון הים האדריאטי באותו זמן. מאוחר יותר בפטיסטריום בצורת צלב ומקום מגורים לבישוף תוכננו במקום, אך נהרסו כאשר מושב הדוכסות עבר לבזיליקה האופרזיאנית בפורץ'.

סביר להניח שהקתדרלה של היום מורכבת מהרחבה של כל המבנים שהיו קיימים בעבר. הקתדרלה המקורית מעוטרת בציורי קיר ובפסיפסי רצפה, ועם זאת, רק חלק קטן מהפסיפס שרד כיום.

הבישוף הראשון שישב בפולה היה אנטוניוס, ששמו הוזכר בין השנים 510-547. בתקופת שלטונו של הבישוף הנדגיס (857-862) נבנתה כניסה נוספת בקיר הדרומי של החומה. כיום הכניסה נחסמה אך עדיין נראים קווי המתאר שלה. הקתדרלה נפגעה קשות באש שהייתה בעיר במהלך פשיטה וונציאנית ב-1242. הקתדרלה שופצה במלואה במאה ה-15] ונוספו כלי הקודש הנמצאים בה כיום.

ב-1707 נבנה מגדל הפעמונים הבארוקי של הקתדרלה סמוך לבפטיסטריום מהמאה ה-5. האבנים ששימשו לבניית המגדל נלקחו מהאמפיתיאטרון הרומי הסמוך. החזית הקלאסית של הקתדרלה נבנתה בשנת 1712 כאשר החלו עבודות שיפוץ נרחבות של הקתדרלה שנגמרו ב-1924. הבפטיסטריום מהמאה ה-5 ככל הנראה נהרס ב-1885. פייטרו קנדלר, היסטוריון אוסטרי מהמאה ה-19, צייר כמה ציורים של הבפטיסטריום ששרדו עד היום, ואשר מראים שיש לו אגן טבילה משושה, אשר מזכיר את זה שבבזיליקה האופרזיאנית של פורץ'.

ב-1860 קבר ובו סרקופג אבן התגלה בכנסייה. בסרקופג הייתה קופסה מכסף המעוטרת בתיאורים של סנט הרמגורס וסנט פורטונטס, הבישופים של אקוויליה. בקופסה היו שרידי קודש קטנים שהאמינו שהיו השרידים של תומאס הקדוש, הפטרון של פולה ושל דוכסות פולה-פורץ'. השרידים ככל הנראה הובאו לכאן מקונסטנטינופול וכיום הם נמצאים במוזיאון לתולדות האמנות שבווינה.

הקתדרלה ניזוקה קשות בהפצצות של 1944 במלחמת העולם השנייה על פולה, אך שוחזרה ב-1947.

### שרידים

ב-1675 נמצאו חמישה סרקופגים מתחת למזבח הראשי. נאמר שהסרקופגים הכילו עצמות של מספר קדושים הקרויים ג'ורג', תיאודור, דמטריוס, באזיל ופלורה, יחד עם שרידיו של שלמה, מלך הונגריה ששלט בין השנים 1057-1081. איכשהו, רק השרידים של פלורה ושל המלך ההונגרי שלמה אושרו ואומתו.

קישורים חיצוניים
----------------

ויקישיתוף מדיה וקבצים בנושא **קתדרלת מריה הקדושה בפולה** בוויקישיתוף
**אל-נאיר** (בכתיב לועזי: **Al-Nair**) או **α בעגור** (נקרא גם **גליזה 848.2**) הוא הכוכב הבהיר ביותר בקבוצת הכוכבים עגור והוא אחד הכוכבים הבהירים בשמים. מקור שמו של הכוכב הוא מערבית, (النائر - אל-נאיר), קיצור של "אל נאיר אל דנב" - "הבהיר שבזנב" שכן קבוצת עגור נחשבה בחצי האי ערב לחלק האחורי של קבוצת דג דרומי ואל-נאיר ייצג חלק מזנב הדג.

תכונות
------

אל-נאיר הוא תת-ענק כחול, מטיפוס ספקטרלי B7 IV במרחק של 101 שנות אור עם טמפרטורה של 13,500 קלווין, מסה של כ-4 מסות שמש ורדיוס פי 3.5 מרדיוס השמש. בהירות נראיתו היא מדרגה 1.73 כך שהוא מאיר בעוצמה של פי 165 מעוצמת ההארה של השמש בתחום האור הנראה ופי 380 אם כוללים גם את התחום העל-סגול. לאל-נאיר מהירות סיבוב גבוהה ואופיינית לכוכבים מסוגו - 236 ק"מ לשנייה כך שהוא משלים סיבוב סביב עצמו בכ-18 שעות. 

ספקטרום הפליטה של אל-נאיר הוא פשוט ביותר וכמעט ללא פסי בליעה ולכן מדידתו באמצעות ספקטרוסקופ מאפשרת את ניתוח הרכב החומר הבין-כוכבי בסביבת מערכת השמש. 

אל-נאיר נמצא בשלבי סיום התכת המימן שבליבתו להליום והוא יוצא מהסדרה הראשית בתהליך של התקררות והתנפחות עד שיהפוך לענק אדום.

קישורים חיצוניים
----------------

* אל-נאיר באתר של ג'ים קלר
* אל-נאיר, בבסיס הנתונים SIMBAD לגרמי שמיים אסטרונומיים
**אל-סיראט** (בערבית: **الصراط**, תעתיק מדויק: א-צִראט), הוא מושג בתאולוגיה האסלאמית אשר מתאר גשר צר אותו חייב לחצות כל אחד מבני האדם ביום הדין על מנת להיכנס לגן העדן.

הגשר מתואר במסורת האסלאמית כצר כשערה וחד כלהב של חרב, כשמצד אחד הוא מחובר לכותל המערבי, ומהצד השני לגן העדן, בעוד שמתחתיו בוערת אש הגיהנום אליה יפלו הרשעים.

מבט כללי
--------

על פי פרשני הקוראן והחדית', הסיראט הוא גשר שיוקם מעל הגיהנום, עליו יעברו אנשים על פי מעשיהם. כמה מהם יעברו כהרף עין, או כמו ברק, או כמו הרוח, או כמו סוסים מהירים. חלקם יחצו בריצה, חלקם יצעדו, חלקם זוחלים, וחלקם יחטפו ויזרקו לאש הגיהנום, כל אחד לפי מעשיו.

חלק מהפרשנים מתארים זאת כך:

> 
> הסיראט הוא גשר שיוקם על הגיהנום; הוא צר יותר משערה וחד יותר מחרב. אנשים יעברו אותו על פי מעשיהם. מי שהזדרז לעשות מעשים טובים בעולם הזה יעבור במהירות על פני הסיראט; מי שהיה עצלן לעשות מעשים טובים ומי שהיה פעם עושה מעשים טובים ופעם מעשים רעים ומעשיו הרעים לא נסלחו על ידי אללה, עשוי להחליק לתוך אש הגיהנום.
> 
> 
> 
> — The ways in which people will pass over the siraat will vary according to their deeds - Islam Question & Answer. *islamqa.info*
> 

על פי פוסקי ההלכה באסלאם, חובה על המוסלמי להאמין בגשר (אל-סיראט), ואין האמונה שלמה בלי האמונה בגשר.

אל-סיראט בחדית'
---------------

בחדית' שנמסר על ידי אבו סעיד אל-ח'ודרי, נאמר שהסחאבה שאלו את מוחמד לגבי הגשר, והוא ענה להם שהגשר חלקלק ועליו מלחציים חדים וקוצים דוקרניים. כמו כן, הוא הוסיף שחלק יעברו את הגשר במהירות וללא פגע, בעוד שחלק יפלו ממנו היישר אל הגיהנום.

אטימולוגיה
----------

המומחים של השפה הערבית טוענים שישנן מספר דרכים לכתוב ולהגות את הביטוי, וביניהן: א-צִראט (الصراط), א-סִראט (السراط), וגם א-זִראט (الزراط).

כמו כן, חלוקים המומחים בנוגע לשאלה האם אל-סיראט היא מילה בלשון זכר או בלשון נקבה.

הערות שוליים
------------

1. ↑  as-Sirat Bridge Marker - Madain Project (en), madainproject.com
2. ↑  DaringDeen (2013-02-16), *Islamic Eschatology & The Reality Of The World Today By Sheikh Imran Hosein 14 Feb 2013*, נבדק ב-2019-04-10
3. ↑  Peace Love (2012-05-24), *The Hereafter in Islam Part 2-4 "Al kawthar, As-sirat and Hell"*, נבדק ב-2019-04-10
4. ↑  The Sirat Bridge - My Religion Islam, www.myreligionislam.com
5. ↑  Sahih al-Bukhari Book Number 93 Hadith Number 532, Muflihun (ארכיון)
6. ↑  Jeffery, Arthur,, **The foreign vocabulary of the Qur'ān**

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: sirat

 |
פטריק יואינג
**פורוורד-סנטר (באנגלית: Forward–center)** או **ביגמן (bigman)** היא עמדת כדורסל עבור שחקנים שמשחקים גם בעמדת הפורוורד וגם בעמדת הסנטר. בדרך כלל, המשמעות היא פאוור פורוורד וסנטר, מכיוון שאלו בדרך כלל שתי העמדות לשחקנים הגדולים ביותר בכל קבוצת כדורסל, ולכן לעיתים קרובות יותר חופפות זו לזו.

פורוורד-סנטר נכנס לז'רגון הכדורסל ככל שהמשחק התפתח והתמקצע יותר בשנות ה-60.

בדרך כלל, פורוורד-סנטר הוא פורוורד מוכשר שהגיע גם לשחק כסנטר בקבוצות שזקוקות לעזרה בעמדה זו. השחקן יכול להיות גם סנטר נמוך יחסית, למשל מתחת לגובה של 2.13 מטר ברמת ה-NBA, שהכישורים שלו מתאימים לעמדת פאוור פורוורד, במיוחד אם לקבוצה הזו יש סנטר טוב יותר. שחקן אחד כזה הוא מרקוס קמבי מניו יורק ניקס. גובהו הוא 211 ס"מ והוא בדרך כלל משחק כסנטר, אבל כששיחק בניקס מוקדם יותר בקריירה שלו, הוא שיחק בעיקר פאוור פורוורד כי לקבוצה שלו היה אחד הסנטרים הטהורים הטובים בליגה, פטריק יואינג, שגובהו היה 2.13 מטרים. יואינג עצמו שימש כפורוורד-סנטר בתחילת הקריירה שלו כדי להשלים את סנטר הניקס אז, ביל קרטרייט, שגובהו היה 2.16 מטר. חברו אגדת הניקס ויליס ריד הועבר לעמדת הפורוורד-סנטר כאשר הקבוצה רכשה את הסנטר וולט בלאמי ב-1965; ריד חזר לעמדה מס' 5 ב-1968 לאחר שהניקס העבירו את בלאמי לדטרויט פיסטונס בטרייד עבור דייב דבושר. רלף סמפסון, שגובהו היה 224 ס"מ, היה פורוורד-סנטר בולט נוסף ששיחק כסנטר בשנת הרוקי שלו ב-1983. בשנת 1984, הוא עבר לעמדת הפאוור פורוורד כאשר באותה שנה נבחר בבחירה הראשונה בדראפט האקים אולאג'ואן, אף על פי שגובהו היה "רק" 2.13 מטרים. רוב הפורוורד-סנטרים נעים בין גובה של 2.06 מטרים ל-2.13.

פורוורד-סנטרים בולטים נוספים כוללים את קווין גארנט, טים דאנקן, פאו גאסול, כריס בוש, למרקוס אולדרידג', אנתוני דייוויס, אל הורפורד, באם אדבאיו ויאניס אדטוקומבו.

באירופה שיחקו בעמדה זו ניקולה וויצ'יץ', ויקטור אלכסנדר, יואניס בורוסיס ופאוליוס ינקונאס.

| עמדות בכדורסל |
| --- |
| גארדים | **1.** רכז • **1 / 2.** קומבו גארד • **2.** קלע |
| פורוורדים | **2 / 3.** סווינגמן • **3.** סמול פורוורד • **4.** פאוור פורוורד • סטרץ' פור • פוינט פורוורד |
| סנטרים | **4 / 5.** פורוורד-סנטר • **5.** סנטר |

‏
**התאחדות ההוקי קרח האוקראינית** (ברוסית: **Федерація хокею України, ФХУ**) היא הארגון המנהל את ההוקי קרח באוקראינה ומייצגת את האינטרסים האוקראיניים בתחום ההוקי בפני פדרציית ההוקי קרח הבינלאומית.

היסטוריה
--------

התאחדות ההוקי קרח האוקראינית הוקמה לראשונה כהתאחדות ההוקי קרח של אוקראינה הסובייטית כבר בשנת 1963 אך לא פעלה באופן עצמאי והייתה כפופה לפדרציית ההוקי הסובייטית. ב-20 בפברואר 1992 ההתאחדות הפכה להתאחדות עצמאית והייתה להתאחדות ההוקי קרח של אוקראינה העצמאית.

מטרת ההתאחדות
-------------

ההתאחדות מנהלת את כל ליגות ההוקי קרח באוקראינה, כולל:

* אליפות אוקראינה בהוקי קרח (Чемпіонат України з хокею с шайбою)
* ליגת ההוקי קרח המקצוענית של אוקראינה
* גביע התאחדות ההוקי קרח האוקראינית

בנוסף גם מנהלת את תחרויות ההוקי קרח לנשים וכו' ואת נבחרת אוקראינה בהוקי קרח ובאחריותה גם לארגן את כל התחרויות הבינלאומיות שנערכות באוקראינה בתחום ההוקי קרח.

הנהלת ההתאחדות
--------------

גופי הניהול של ההתאחדות כוללים את הקונגרס, מועצת ההתאחדות והוועדה המבצעת. גוף הבכיר בהתאחדות הוא קונגרס ההתאחדות המתכנס אחת לארבע שנים. נשיא ההתאחדות נבחר בהצבעה חשאית בקרב חברי הקונגרס.

### נשיאי ההתאחדות

| תקופת כהונה | נשיא |
| --- | --- |
| 28 בפברואר 1992 - נובמבר 1997 | אנטולי חורוזוב |
| נובמבר 1997 - 8 בדצמבר 2006 | אלכסנדר אומלצ'נקו |
| 8 בדצמבר 2006 - מכהן | אנטולי ברזווין |

קישורים חיצוניים
----------------

* אתר האינטרנט הרשמי של התאחדות ההוקי קרח האוקראינית
* התאחדות ההוקי קרח האוקראינית, ברשת החברתית פייסבוק

* התאחדות ההוקי קרח האוקראינית, ברשת החברתית אינסטגרם

* התאחדות ההוקי קרח האוקראינית, סרטונים בערוץ היוטיוב
**פיטר יאן לסינק** (בהולנדית: **Pieter Jan Leusink**;‏ נולד ב-5 באפריל 1958 באלבורח, חלדרלנד) מנצח ונגן עוגב.

ביוגרפיה
--------

לסינק למד לנגן בעוגב בבקונסרבטוריון העירוני בזוולה והשתלם בניצוח בהוראת גוטפריד ון דר הורסט (הולנדית: Gottfried van der Horst).ב-1981 ייסד את "מקהלת ילדי העיר אלבורח" (הולנדית: Stadsknapenkoor Elburg), ושלשה אירועי מוזיקה מקומיים אחד פסטיבל לימוד מזמורי חג המולד בכנסיית הקדוש ניקולאס בעיר, ביצוע המתאוס פסיון בחג הפסחא ופסטיבל בחודשי חופשת הקיץ, יולי ואוגוסט.

ב-1984 נתמנה למנהל המוזיקלי של "מקהלת הבנים של הולנד" (Holland Boys Choir). ב-1994, ייסד את "תזמורת באך לסינק" (The Leusink Bach Orchestra) ושנה לאחר מכן את "מקהלת באך של הולנד" (Bach Choir of the Netherlands) תזמורת זמרים בוגרים מעורבת. מאוחר יותר התזמורת והמקהלה אוחדו למוסד אחד, יחד איתן הקליט ב-1999–2000, מהלך חמישה עשר חודשים, את כל הקנטטות הדתיות מאת באך, כמו כן ביצעו ברחבי אירופה והקליטו יצירות קוליות נוספות מאת באך, הנדל, מוצארט, פורה וויולדי.

בשנת 2004 קיבל תואר אביר ב"מסדר האריה של ארצות השפלה".

קישורים חיצוניים
----------------

* 

* אתר האינטרנט הרשמי של פיטר יאן לסינק (בהולנדית)

* פיטר יאן לסינק, באתר ספוטיפיי

* פיטר יאן לסינק, באתר MusicBrainz (באנגלית)

* פיטר יאן לסינק, באתר Discogs (באנגלית)

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14198844h (data)
* ISNI: 0000 0000 0146 9821
* MusicBrainz: 4fc4f411-5843-4351-ae31-4f0c569154a0
* NKC: xx0173711
* NTA: 33409058X
* SUDOC: 177832460
* VIAF: 76525689
* WorldCat: viaf-76525689

 |
**יונדאי i30 N** (באנגלית: **Hyundai i30 N**) היא מכונית ספורט במרכב האצ'בק, בעלת חמישה מקומות ישיבה, שמיוצרת על ידי יונדאי N משנת 2017. היא הוצגה בתערוכת הרכב של פריז בספטמבר 2017, והגיעה לישראל בינואר 2019. היא המכונית הראשונה של יונדאי N.

היא מהווה כגרסת הספורט ליונדאי i30.

מפרט טכני
---------

היא כוללת מנוע בנזין בנפח 2.0 ליטר טורבו המספק כ-250 כ"ס ב-6,000 סל"ד או 280 כ"ס. תיבת הילוכים כפולת מצמדים בעלת שמונה הילוכים או תיבת הילוכים ידנית בעלת שישה הילוכים. התאוצה מ-0 ל-100 קמ"ש אורכת 5.9 או 5.4 שניות והמהירות המרבית עומדת על 250 קמ"ש.

מתיחת פנים שנת 2020
-------------------

בספטמבר 2020 עברה ה-i30 N מתיחת פנים, שכללה הוספת 5 כ"ס לגרסה הבכירה של המנוע, הוספת תיבת הילוכים כפולת מצמדים שמונה הילוכים למנוע, שיפורים במערכות הנהיגה, עיצוב חדש וספורטיבי יותר, חישוקים קלים יותר להורדת המשקל, שימוש בסיבי פחמן בחלקי הרכב להורדת המשקל והוספת אופציה למושבי ספורט.

יונדאי i30 N Project C
----------------------

היא גרסה בעלת עיצוב של מכונית מרוץ, מכוונת למסלול. היא כוללת שימוש נרחב בקרבון וסיבי פחמן להורדת המשקל, משקל המכונית ירד ב-50 ק"ג. ההאצה מ-0 ל-100 אורכת 6.0 שניות. היא הוצגה בספטמבר 2019.

יונדאי i30N דרייב-N
-------------------

היא מהדורה מוגבלת (800 יחידות) ל-i30N שנחשפה ב-2 במאי 2022. היא כוללת שיוניים עיצוביים בלבד וללא שינויים מכנים. השינויים בעיצוב החיצוני כוללים חישוקי ברונזה בקוטר 19 אינץ'. רוכשי הדגם יוכלו לבחור מבין צבע חיצוני שחור או לבן פנינה ועבור מהדורת דרייב-N יונדאי הוסיפה פסי קישוט צבועים באדום וברונזה לאורך תחתית המרכב. השינויים בעיצוב הפנימי כוללים גלגל הגה בעיטוף של אלקנטרה ותפירה באדום השילוב הזה נמצא גם על המושבים, מוט ההילוכים והמשענת המרכזית. בנוסף ישנם חגורות בטיחות בצבע אדום, כפתורי N על ההגה בצבע אדום ועוד.

גלריה
-----

* יונדאי i30 Nיונדאי i30 N
* מתיחת פנים שנת 2020מתיחת פנים שנת 2020
* יונדאי i30 N Project Cיונדאי i30 N Project C

קישורים חיצוניים
----------------

ויקישיתוף מדיה וקבצים בנושא **יונדאי i30 N** בוויקישיתוף
* 

* אתר האינטרנט הרשמי של יונדאי i30 N

הערות שוליים
------------

1. ↑  ה- GTI של יונדאי: יונדאי i30 N נחשפת, באתר קארטיוב, ‏13 ביולי 2017
2. ↑  יונדאי i30N בישראל - האצ׳בק ופאסטבק במחיר החל מ-239,900 שקל, באתר קארטיוב, ‏20 בינואר 2019
3. ↑  מתיחת פנים: 2021 יונדאי i30N החדשה נחשפת, באתר קארטיוב, ‏24 בספטמבר 2020
4. ↑  מהדורה קלת משקל: יונדאי i30 N Project C, באתר קארטיוב, ‏10 בספטמבר 2019
5. ↑  cartube, מהודה מוגבלת: 2022 יונדאי i30N Drive-N, באתר cartube

| יונדאי N |
| --- |
| אישיים | אלברט ביארמן - מנכ"ל ונשיא החברה |  |
| כלי רכב | יונדאי i30 N • יונדאי ולוסטר N • יונדאי i30 פאסטבק N • יונדאי i20 N • יונדאי קונה N • יונדאי אלנטרה N |
| אחר | יונדאי מוטור (חברת האם) |
בתקשורת מחשבים, **שידור חוזר** (באנגלית: **Retransmission**) הוא שליחה חוזרת של חבילת מידע שאבדה או נפגמה במהלך ניסיון העברתה. זהו אחד ממנגנוני היסוד של פרוטוקולי תקשורת רבים המספקים שירות העברת מידע אמין כגון TCP. 

רשת מחשבים סטנדרטית נחשבת כלא אמינה שכן היא לא מבטיחה דבר בנוגע להשהייה, פגימה או איבוד של חבילות מידע. כמו כן היא גם עלולה להעביר את חבילות המידע האלו בסדר הלא נכון. כדי להתמודד עם חוסר האמינות ברמת הרשת, פרוטוקולים שמספקים שירות העברת מידע אמין משתמשים במנגנון הודעות הכולל מספור, יכולת אימות תוכן (באמצעות סיכום ביקורת למשל) ואישורי קבלה (acknowledgments). במידה ואחד הסיכונים שברשת אכן התממש, השולח מזהה זאת ומבצע **שידור חוזר** של חבילת המידע.

שידור חוזר מתבסס על עיקרון פשוט - השולח יחזיק עותק של חבילת המידע עד שיתקבל האישור מהמקבל. השידור החוזר של החבילה יתרחש במקרים הבאים:

* השולח לא מקבל אישור כעבור פרק זמן המוגדר בפרוטוקול.
* השולח מזהה חריגה מחלון השידור (זיהוי out of band).
* המקבל הממתין למידע מודיע במפורש לשולח שההודעה לא התקבלה.
* המקבל יודע שהמידע התקבל פגום, ומודיע על כך במפורש לשולח.
באנליזה מרוכבת, **משפט נושירו-ורשבסקי** (Noshiro–Warschawski theorem) (לעיתים **קריטריון נושירו-ורשבסקי**) נותן תנאי מספיק להיותה של פונקציה הולומורפית אוניוולנטית, כלומר גם חד חד ערכית, בתחום הגדרתה. ממנו נובע **משפט אלכסנדר** (Alexander), המדבר על פונקציות אוניוולנטיות בעיגול היחידה. המשפט נקרא על שמם של המתמטיקאים סטפן ורשבסקי ונושירו.

ניסוח
-----

תהי {\displaystyle f:\Omega \to \mathbb {C} } פונקציה הולומורפית בתחום קמור \Omega. המשפט קובע כי אם קיים {\displaystyle \alpha \in \mathbb {R} } כך ש-{\displaystyle Re(e^{i\alpha }f'(z))>0} לכל {\displaystyle z\in \Omega }, אז f אוניוולנטית ב-\Omega , כלומר גם חד חד ערכית.

הוכחה
-----

יהיו {\displaystyle z\_{1}\neq z\_{2}\in \Omega }. נבצע אינטגרל קווי על הקו {\displaystyle \gamma (t)=z\_{1}+(z\_{2}-z\_{1})t}, המוכל בתחום כי הוא קמור. נקבל לפי המשפט היסודי:

{\displaystyle f(z\_{1})-f(z\_{2})=\int \_{\gamma }{f'(z)dz}=\int \_{0}^{1}{f'(\gamma (t))(z\_{2}-z\_{1})dt}=(z\_{2}-z\_{1})e^{-i\alpha }\int \_{0}^{1}{e^{i\alpha }f'(\gamma (t))dt}}

האגף הימני שונה מאפס, כי נתון {\displaystyle Re(e^{i\alpha }f'(z))>0}.

משפט אלכסנדר
------------

מקרה פרטי חשוב של המשפט הנ"ל הוא:

**משפט אלכסנדר**: אם {\displaystyle f:D=\{z:|z|<1\}\to \mathbb {C} } פונקציה הולומורפית כזו ש-{\displaystyle \forall z\in D:Re(f'(z))>0}, אז f חד חד ערכית ב-D.

דוגמה
-----

כדי להוכיח שהפונקציה {\displaystyle f(z)=-z-2-ln(1-z)} היא חד-חד-ערכית ב-D, נשים לב ש-{\displaystyle f'(z)={\frac {1+z}{1-z}}}; זוהי העתקה קונפורמית ממעגל היחידה לחצי המישור הימני, ולכן {\displaystyle Re(f'(z))>0}, ולכן לפי המשפט f חד חד ערכית.

הכרחיות התנאים והכללות
----------------------

הדרישה שהתחום \Omega  יהיה קמור היא הכרחית.

Tim הוכיח בשנת 1951 כי לכל תחום לא קמור ופשוט קשר בעל לפחות 2 נקודות שפה, קיימת פונקציה הולומורפית f כזו ש-{\displaystyle Re(f'(z))>0} אך היא איננה חד-חד-ערכית.

גודמן הוכיח גרסה כללית יותר של המשפט עבור פונקציות p-ולנטיות (לפרטים ראו בקריאה נוספת):

**משפט**: אם {\displaystyle f:\Omega \to \mathbb {C} } פונקציה הולומורפית בתחום קמור \Omega , וקיים מספר טבעי p ומספר ממשי \alpha  כך ש-{\displaystyle \forall z\in \Omega :Re(e^{i\alpha }f^{(p)}(z))>0}, אז f היא לכל היותר p-ולנטית ב-\Omega .

ראו גם
------

* פונקציה אוניוולנטית

קישורים חיצוניים
----------------

* חומר עם הסבר של המשפט
באלגברה, **משפט נגטה-היגמן** הוא משפט הקובע שכל אלגברה אסוציאטיבית (בלי יחידה) A מעל שדה ממאפיין 0, שהיא נילית מדרגה חסומה, היא נילפוטנטית. במילים אחרות

לכל n קיים קבוע {\displaystyle c(n)} כך שאם {\displaystyle a^{n}=0} לכל a\in A, אז לכל {\displaystyle a\_{1},\dots ,a\_{c(n)}\in A}, המכפלה {\displaystyle a\_{1}\cdots a\_{c(n)}} שווה לאפס. הקבוע {\displaystyle c(n)} נמצא בטווח {\displaystyle {\frac {n(n+1)}{2}}\leq c(n)\leq n^{2}}, ומשערים שהוא שווה לחסם התחתון, אבל ערכו המדויק אינו ידוע.

מאפיין חיובי
------------

המשפט, כפי שנוסח כאן, נכון גם כאשר המאפיין חיובי וגדול מ-n, אבל במקרה הכללי הוא ידוע רק כאשר A נוצרת סופית. למעשה מתקיים העידון הבא: לכל n ולכל d יש קבוע 
{\displaystyle c\_{d}(n)} כך שכל אלגברה עם d יוצרים, מעל שדה ממאפיין {\displaystyle 0<p\leq n}, שכל אבריה נילפוטנטיים מדרגה n לכל היותר, היא נילפוטנטית מדרגה {\displaystyle c\_{d}(n)} לכל היותר. גם כאן הערך המדויק של {\displaystyle c\_{d}(n)} אינו ידוע; ל-d קבוע קיים תת-מעריכי מהצורה {\displaystyle c\_{d}(n)=O(e^{\log(n)^{2}})}, ואם מגבילים את המאפיין לטווח {\displaystyle {\frac {n}{2}}<p\leq n}, ידוע גם חסם פולינומי ב-n (אך דרגת הפולינום תלויה - לוגריתמית - ב-d).

מעל שדה אינסופי (ממאפיין שרירותי) ישנו חסם פולינומי שניתן על ידי דומוקוש: {\displaystyle c\_{d}(n)\leq (m+2)n^{4}}. אם המאפיין גדול מ-{\displaystyle n^{2}+1} (או 0), אזי {\displaystyle c\_{d}(n)\leq n^{2}}.

היסטוריה
--------

את המשפט הוכיחו ב-1943 Dubnov ו-Ivanov, אלא שמן הגרסה שלהם, שהתפרסמה באמצע המלחמה בכתב-עת רוסי, התעלמו עד שהתגלתה מחדש כארבעים שנה מאוחר יותר. ב-1952 

הוכיח Nagata את קיומו של חסם עליון, עצום בגדלו, למספרים {\displaystyle c(n)}, ובכך הוכיח את המשפט. הוא הראה גם שהמשפט אינו נכון, כלשונו, במאפיין חיובי. מעט אחר-כך, ב-1956

הוכיח גרהם היגמן את המשפט למאפיין חיובי גדול מ-n, ומצא חסם עליון טוב יותר, מעריכי, וגם חסם תחתון ריבועי.

ב-1975 שיפר Kuzmin את החסם התחתון ל-{\displaystyle c(n)\geq {\frac {n(n+1)}{2}}}, ושער שזהו שוויון (במאפיין אפס). השערה זו נבדקה ונמצאה נכונה עבור {\displaystyle n=1,2,3,4}. 

בשפה של תורת הזהויות, המשפט קובע (במאפיין אפס) שלכל n קיים {\displaystyle c(n)} כך ש-{\displaystyle x\_{1}\cdots x\_{c(n)}} נמצא ב-T-אידיאל של {\displaystyle x\_{1}^{n}}; כלומר, {\displaystyle x\_{1}\cdots x\_{c(n)}} שייך לאידיאל של האלגברה החופשית {\displaystyle F\langle x\_{1},x\_{2},\dots \rangle } הנוצר על ידי כל החזקות {\displaystyle f^{n}}. תרגום הבעיה לשפת המטריצות הגנריות אִפשר ל-Razmyslov להוכיח את החסם {\displaystyle c(n)\leq n^{2}}, שהוא הטוב ביותר הידוע כיום.

הערות שוליים
------------

1. ↑  הטענה השנייה חזקה יותר לכאורה משום שהיא מספקת חסם אחיד לכל האלגברות, אבל אין בזה חידוש משום שהחסם של האלגברה החופשית מתאים לכולן
2. ↑
3. ↑  Mátyás Domokos, Polynomial bound for the nilpotency index of finitely generated nil algebras, **Algebra and Number Theory, Vol. 12 (2018), No. 5, 1233–1242**
4. ↑  M. Nagata, On the nilpotency of nil-algebras, J. Math. Soc. Japan 4 (1952), 296-301
5. ↑  G. Higman, On a conjecture of Nagata, Proc. Camb. Phil. Soc. 52 (1956), 1-4.
**ג'וזף אסיין מבונג** (באנגלית: **Joseph Essien Mbong**; נולד ב-15 ביולי 1997) הוא כדורגלן מלטזי יליד ניגריה המשחק בעמדת הקיצוני בחאמרון ספרטנס.

קריירת מועדונים
---------------

מבונג נולד בניגריה ובגיל צעיר היגר עם משפחתו למלטה אחרי שאביו, שהיה כדורגלן עבר הצטרף לפאולה היברניאנס. מבונג הבן, התחיל לשחק כדורגל בקבוצות הצעירות של המועדון. ב-27 באוגוסט 2014 ערך את הופעת הבכורה שלו בקבוצה הבוגרת בניצחון 1-3 נגד סלימה וונדררס. במהלך עונת 2016/2017 הושאל לאינטר זאפרשיץ' מליגת העל הקרואטית, אך לא רשם בה דקות משחק בליגה. ב-7 באפריל 2018 הבקיע את שער הבכורה שלו בקריירה בניצחון 1-3 נגד בירקירקארה.

בקיץ 2020 הצטרף לחאמרון ספרטנס. בעונתו הראשונה במועדון, רשם את עונת השיא שלו כאשר כבש 7 שערים ב-22 משחקי ליגה ואף זכה עם המועדון באליפות מלטה.

ב-16 ביוני 2022 הושאל לעירוני קריית שמונה מליגת העל עד לסיום העונה, עם אופציה לשלוש עונות נוספות. בינואר 2023 עזב את המועדון וחזר למלטה.

קריירה בינלאומית
----------------

בצעירותו, מבונג שיחק בכלל הנבחרות הצעירות של מלטה. ב-29 במאי 2018 ערך את הופעת הבכורה שלו בנבחרת הבוגרת בתיקו 1-1 נגד ארמניה. ב-24 במרץ 2021 הבקיע את שער הבכורה שלו בנבחרת בהפסד 3-1 לרוסיה במסגרת מוקדמות מונדיאל 2022.

תארים
-----

היברניאנס
* ליגת העל המלטזית: 2014/2015
* הסופר קאפ המלטזי: 2015

חאמרון ספרטנס
* ליגת העל המלטזית: 2020/2021

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  מערכת ONE, ‏קריית שמונה מתחזקת: שחקן נבחרת מלטה חתם, באתר ONE‏, 16 ביוני 2022
**ג'וזף ל. לנגייל** (באנגלית: **Joseph L. Lengyel**) הוא קצין אמריקאי בדימוס בדרגת גנרל, בין היתר שירת כמפקד המשמר הלאומי של ארצות הברית בשנים 2016–2020.

ביוגרפיה
--------

לנגייל הוא בנם של מרגרט ולורן. הוא נולד בצפון-מזרח ארצות הברית וגדל בסן אנטוניו שבטקסס. אביו שירת כטייס קרב במהלך מלחמת וייטנאם, מטוסו הופל בעת משימת צילום באוגוסט 1967 והוא שהה בשבי עד מרץ 1973. לאחר שחרורו חזר לשירות בווייטנאם. ללנגייל אחות ושני אחים, אחיו הצעיר גרגורי לנגייל הוא קצין בדרגת מייג'ור גנרל בחיל האוויר של ארצות הברית.

ב-1981 סיים לנגייל לימודי תואר ראשון בכימיה מאוניברסיטת צפון טקסס, אותם עשה בסיוע מלגת מהתוכנית להכשרת קציני המילואים של חיל האוויר. באוגוסט 1983 סיים את הכשרתו בבית הספר לטיסה בבסיס חיל האוויר לופלין שבטקסס ובסיס הולומן שבניו מקסיקו. ב-1984 הוסמך כטייס F-16 פייטינג פלקון בבסיס חיל האוויר מקדיל שבפלורידה.

שירת כמדריך טיסה בבסיס חיל האוויר נליס שבנבדה ובבסיס חיל האוויר קונסאן שבקוריאה הדרומית. עבר קורס הסבה למטוסי F-16C ובשנים 1987–1991 שירת כקצין תחמושת ומדריך טיסה בטייסת 512 שבבסיס רמשטיין שבגרמניה והשתתף במלחמת המפרץ. לאחר מכן השתחרר משירות הקבע והחל לעבוד כטייס אזרחי בחברת דלתא איירליינס.

הוא המשיך לשרת בכוחות המילואים של המשמר הלאומי ושירת כמדריך טיסה וכקצין נשק בטייסת 182 בבסיס קלי שבטקסס, המשתייכת לכנף 149 של המשמר הלאומי של חיל האוויר. הוא השתתף בכוח המשימה של הטייסת לכווית והשתתף בגיחות מבצעיות לאכיפת האזור אסור לטיסה בדרום עיראק. על משימה זו עוטר במדליית האוויר. ב-1997 מונה לקצין המבצעים של הטייסת ובאוקטובר 1998 מונה למפקד הטייסת. שנה לאחר מכן מונה למפקד להק המבצעים של כנף 149 בבסיס חיל האוויר לקלנד שבטקסס וב-2002 מונה לסגן מפקד כנף 149. במהלך 2004 פיקד על להק המשימה 455 שהוצב בבסיס בגראם שבאפגניסטן.

בספטמבר 2004 חזר לשירות הקבע ומונה ליועץ לענייני המשמר הלאומי של מפקד כוחות האוויר של ארצות הברית באירופה. בספטמבר 2006 מונה למפקד מרכז הכוננות של המשמר הלאומי של חיל האוויר בבסיס אנדרוז שבמרילנד. בספטמבר 2008 מונה בנוסף גם לסגן מפקד המשמר הלאומי של חיל האוויר. ביוני 2009 עבר לשרת במטה חיל האוויר ושימש עוזר לענייני תכנון לראש המטה.

ביולי 2010 מונה לסגן מפקד חיל האוויר הראשון (כוחות האוויר של פיקוד צפון של ארצות הברית). ביוני 2011 מונה לנספח צבאי במצרים בדרגת מייג'ור גנרל. באוגוסט 2012 מונה לסגן ראש המשמר הלאומי בדרגת בריגדיר גנרל ובאוגוסט 2016 העולה לדרגת גנרל ומונה לראש המשמר הלאומי. באוגוסט 2020 סיים את תפקידו ופרש משירות, והחליף אותו הגנרל דניאל הוקנסון.

במהלך שירותו צבר מעל 3,000 שעות טיסה על מטוסי T-38 טאלון, ססנה T-37 טוויט ומטוסי F-16.

ללנגדייל תואר שני במנהל עסקים מאוניברסיטת טנסי, הוא בוגר התוכנית להשתלמות מנהלים וקצינים בכירים באוניברסיטת הרווארד. נשוי לסאלי, ששירתה כקצינת לוגיסטיקה בחיל האוויר, הוא אב לשני בנים ובת. בנו האמצעי משרת כטייס בחיל האוויר.

קישורים חיצוניים
----------------

ויקישיתוף מדיה וקבצים בנושא **ג'וזף לנגייל** בוויקישיתוף
* ביוגרפיה באתר המשמר הלאומי של ארצות הברית
* ביוגרפיה באתר בוגרי אוניברסיטת צפון טקסס

הערות שוליים
------------

1. ↑  ביוגרפיה, באתר veterantributes.org
2. ↑  Vergun, David (3 אוג' 2020). "Esper Praises Outgoing National Guard Chief, Welcomes Incoming Chief". *U.S. DEPT. OF DEFENSE* (באנגלית). נבדק ב-5 אוג' 2020. `{{cite web}}`:  (עזרה)
**כריסטין סו רוז** (באנגלית: **Cristine Sue Rose**; נולדה ב-31 בינואר 1951) היא שחקנית אמריקאית.

ביוגרפיה
--------

רוז נולדה בלינווד, קליפורניה. היא למדה באוניברסיטת סטנפורד. רוז היא שחקנית תיאטרון ששיחקה בניו יורק, שיקגו ועוד. ב-2004 היא נבחרה לנהל פרויקט גדול בתיאטרון בקליפורניה.

רוז שיחקה במספר רב של סדרות בתפקידי אורח: "פריס ביולר", הרקיע השביעי, מלקולם באמצע, מכושפות, CSI, מסע בין כוכבים: הדור הבא, בנות גילמור, איך פגשתי את אמא, סברינה, חברים, נני, מלך השכונה, שני גברים וחצי, אהבה גדולה ועמוק באדמה. ב-1992 שיחקה בתפקיד ראשי בסיטקום "עיוורים מעופפים" בFOX. היא שיחקה גם בסרט "לשבור את הקרח" בתפקיד ראשי.

בסדרה גיבורים, גילמה רוז את אנג'לה פטרלי, אמם של פיטר וניית'ן פטרלי ואשתו של ארתור. היא שיחקה בשתי העונות הראשונות בתפקיד אורח. ובעונה השלישית היא הצטרפה לצוות השחקנים הקבוע.

בשנת 2007 שיחקה בסרט "מבשלים!" בכיכובה של מליסה מקארתי. בשנת 2008 שיחקה בסרט "גלגל הצלה", ובסרט "גוונים של ריי" בכיכובו של זאקרי לוי. בשנת 2009 הופיעה בתפקיד קצר בסרט "הוא פשוט לא בקטע שלך", שם גילמה אישה מבוגרת המביאה את פרשנותה על גברים. בשנת 2017 גילמה את ג'וזי דייוויס בסדרת הטלוויזיה הקומית "משפט ושגיאה" של רשת ABC.
בשנת 2018 התארחה במיני סדרה חפצים חדים.

קישורים חיצוניים
----------------

ויקישיתוף מדיה וקבצים בנושא **כריסטין רוז** בוויקישיתוף

* כריסטין רוז, במסד הנתונים הקולנועיים IMDb (באנגלית)
* כריסטין רוז, באתר AllMovie (באנגלית)
* כריסטין רוז, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb155878128 (data)
* GND: 1061250237
* ISNI: 0000 0000 1209 8472
* LCCN: no2001056736
* SUDOC: 074192485
* VIAF: 47083092
* WorldCat: lccn-no2001056736

 |
**אנכסנדרידס השני** (ביוונית: **Ἀναξανδρίδας**) היה מלך ספרטה משנת 560 לפנה"ס עד שנת 520 לפנה"ס. אביהם של קלאומנס הראשון ולאונידס הראשון.

ביוגרפיה
--------

אנכסנדרידס היה בנו של לאון, מהשושלת האגידית שהתייחסה עד הרקולס. הוא הוכתר כמלך בשנת 520 לפנה"ס בעקבות מותו של אביו. יחד עמו מלך אריסטון. מעט מאוד ידוע על חייו, הרודוטוס מספר שהוא יצא למלחמה על טיגיאה, אולם נכשל. על כן פנה אל האורקל מדלפי, בבקשה לדעת מה עליו לעשות כדי לנצח. האורקל השיבה לו שעליו להביא לקבורה את עצמות אורסטס. ולאחר שאכן הובאו העצמות לקבורה ניצח במלחמה. על פי ההשערות המלחמה היא היסטורית, אולם שאר הפרטים הם כמובן אגדה.

הרודוטוס מוסר סיפור מוזר נוסף אודות אנכסנדרידס. לפי טענת הרודוטוס, אשתו האהובה של אנכסנדרידס לא ילדה לו ילדים, והאפורים דרשו ממנו להיפטר ממנה ולשאת אחרת. אולם הוא סרב, על כן הרשו לו האפורים לשאת אשה נוספת, מנהג שחרג מהכללים המקובלים. האישה החדשה ילדה לו את קלאומנס. אולם לפתע ילדה הקודמת את דוריאיוס, ואחר כך את לאונידס, ואת קלאומברוטוס, אולם החדשה לא ילדה עוד.

על כל פנים ברור שהיו לו ארבעה ילדים. קלאומנס הראשון ולאונידס הראשון, שהפכו למלכי ספרטה. ושני המצביאים דוריאיוס וקלאומברוטוס. בין נכדיו הבולטים ניתן למנות את גורגו, פליסטרכוס ופאוסניאס. 

בחיבורו "ספרטה - אמרות ומנהגים" מוסר פלוטרכוס מספר ציטוטים מפי אנכסנדרידס.

הערות שוליים
------------

1. ↑  .W. W. How, J. Wells, A Commentary on Herodotus, book 1, chapter 65
2. ↑  הרודוטוס, ספר ראשון, 67-68.
3. ↑  .W. W. How, J. Wells, A Commentary on Herodotus, book 1, chapter 67
4. ↑  הרודוטוס, ספר חמישי, 39.
5. ↑  גרסה דיגיטלית בפרויקט פרסאוס